NARIADENIE KOMISIE (ES) č. 634/2008
z 27. júna 2008,
ktorým sa stanovujú znížené poľnohospodárske zložky a dodatočné clo na dovoz niektorého tovaru obsahujúceho mliečne výrobky zo Švajčiarska do Spoločenstva, na ktorý sa vzťahuje nariadenie Rady (ES) č. 3448/93
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 3448/93 zo 6. decembra 1993 stanovujúce obchodné opatrenia uplatňované na niektoré tovary vznikajúce spracovaním poľnohospodárskych výrobkov (1), a najmä na jeho článok 7,
keďže:
(1)
V dohode medzi Európskym spoločenstvom a Švajčiarskou konfederáciou (2) z 26. októbra 2004 (ďalej len „dohoda“) bol protokol 2 k Dohode medzi Európskym hospodárskym spoločenstvom a Švajčiarskou konfederáciou z 22. júla 1972 nahradený novým protokolom 2 o niektorých spracovaných poľnohospodárskych výrobkoch. Pri uplatňovaní tohto protokolu Spoločný výbor ES - Švajčiarsko zmenil a doplnil svojím rozhodnutím č. 1/2008 (3) domáce referenčné ceny od 1. februára 2008.
(2)
Preto je nevyhnutné pre niektoré výrobky obsahujúce mliečne výrobky a dovážané zo Švajčiarska do Spoločenstva stanoviť poľnohospodárske zložky a dodatočné clo uplatniteľné od 1. februára 2008.
(3)
Keďže je dohoda uplatniteľná od 1. februára 2008, opatrenia stanovené v tomto nariadení by sa mali uplatňovať od toho istého dátumu,
PRIJALA TOTO NARIADENIE:
Článok 1
Znížené poľnohospodárske zložky a dodatočné clo uplatniteľné od 1. februára 2008 na dovoz niektorého tovaru obsahujúceho mliečne výrobky zo Švajčiarska, na ktoré sa vzťahuje tabuľka 1 v prílohe B k nariadeniu (ES) č. 3448/93, sú stanovené v prílohe.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. februára 2008.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. júna 2008